stanford-oval/wikipedia huggingface dataset:
מאורעות ב' בנובמבר תרפ"ב
המאורעות

למרות אזהרות השלטונות, בירושלים לא נפתחו חנויות הערבים בבוקר של השני בנובמבר, ובמקום זאת התאספו ערבים רבים בעיר העתיקה בירושלים עם מקלות בידיהם וקראו קריאות נגד היהודים. יהודים רבים הוכו במקלות וחלק מהם נדקרו.
נעשו שני ניסיונות של המון ערבי לפרוץ אל הרובע היהודי, אך בכניסה לרובע היהודי עמדו יהודים שמנעו מהפורעים הערבים להיכנס לרחוב היהודים ובין היהודים לערבים היו חילופי יריות. הפורעים פרצו לבית יהודי של דוד ישעיהו כהן דרעי פגעו בדייריו ובזזו אותו. הם לא הצליחו להיכנס לחצר נוספת בגלל שתושבי החצר הערבית מנעו זאת מהם. בהר הבית התאספו ערבים וקראו "נדבח אל יהוד". היהודים שהתגוררו ברחוב חברון נמלטו לרובע היהודי ושוכנו באופן זמני בכיתות של תלמוד תורה עץ חיים בחצר חורבת רבי יהודה החסיד. בסביבות השעה 2:30 אחר הצהריים הוכנס הצבא הבריטי לעיר העתיקה והמהומות שכחו.
הנפגעים

חמישה יהודים וערבי אחד נהרגו. שמונה יהודים וארבעה ערבים נפצעו קשה.
ההרוגים היו:
יששכר דב זלטוביצקי, שמש בית הכנסת של ישיבת תורת חיים אשר נפגע מפצצה שהושלכה לחצר הישיבה ולאחר מכן נגרר ממנה ונדקר למוות.
אברהם מסנר, צעיר בן 19 מגליציה שליווה אורחים ממלון אמדורסקי ונדקר למוות
אהרון אריה פריינד שנרצח בפתח מלון אמדורסקי
דוד ישעיהו כהן דרעי שנרצח בביתו לעיני משפחתו
זלמן רובין שהותקף בלכתו עם ישראל יעקב ברינשטיין ברחוב ונפטר מפצעיו כשבוע לאחר מכן.
הפצועים כללו את:
אשתו ובנו של דוד דרעי שהפורעים פרצו לביתו והרגוהו
יצחק סנוימן, ציר שגר ליד שער שכם ונדקר בכתפו
מקס לוביק שנדקר בלכתו עם סנוימן
אלכסנדר בלוק, נדקר בסכין
סטפן תורק
ראובן ראפ
שמואל אגוני מגליציה, בן 19 שנפצע בידו
בעקבות המאורעות

הפרעות הביאו לחרדה רבה בקרב היהודים בעיר העתיקה ורבים הלכו לעיר החדשה עד יעבור זעם. הסוחרים היהודים סירבו לפתוח למחרת את חנויותיהם והלכו להפגין בפני מושל העיר על אוזלת היד של השלטונות. משלחת של הסוחרים נפגשה עם הנציב העליון שהבטיח להם שיאחזו בכל האמצעים למנוע פגיעות נוספות בידי הערבים. ביום חמישי, 3 בנובמבר, בערב, בקשו בוועד הקהילה להביא את ארבעת ההרוגים לקבורה, אולם המון יהודי מנע זאת ודרש לקיים להרוגים הלוויה גדולה במהלך שעות היום. ההלוויה התקיימה ביום שישי בצהריים בנוכחות אלפים. את ההרוגים הספידו הרב אברהם יצחק הכהן קוק והרב יעקב מאיר.
בעקבות המאורעות > משפטים

כ-40 איש נעצרו חלקם נשפטו למאסר או קנסות והיתר שוחררו. ב-5 בנובמבר 1921 נשפטו 21 עצורים ערבים. שלושה נשפטו לתשעה חודשי מאסר, אחד נשפט לשבוע מאסר, על ארבעה הוטלו קנסות ושמונה זוכו. משפטם של חמישה נוספו שנאשמו בהסתה נדחה לצורך חקירה נוספת.
שמונה יהודים, ארבעה שוטרים וארבעה אזרחים, נעצרו בעקבות המאורעות.
ב-21 בנובמבר 1921 נפתח בפני בית משפט מיוחד של שני שופטים בריטים בגלל חומרת ההאשמות, משפטם של שלושה יהודים, אחד מהם שוטר יהודי בחופשת מחלה, שהואשמו בזריקת פצצות לכיוון הערבים בעת ההגנה על הרובע היהודי. על הנאשמים הגנו עורכי הדין הארי סאקר וד"ר מרדכי עליאש. בפסק הדין, השופטים קבעו שהנאשמים היו בתוך ההמון שזרק את הפצצות, ושזריקת פצצות אינה באה בגדרי הגנה עצמית, אך נחלקו בשאלה האם הוכח שהם אלו שזרקו את הפצצות. למרות זאת, הם נשפטו ל-6, 10 ו-11 שנות מאסר, בתור שותפים לפשע. גזר הדין זכה לביקורת רבה ביישוב היהודי. הנאשמים הורשו לערער רק על סמך נמוקים משפטיים, ובינואר 1922 ערעורם התקבל וגזר דינם בוטל. בית המשפט לערעורם גם ביטל את עונש 15 שנות המאסר שהוטל על ערבי שנתפס למחרת המאורעות עם סכין ובמקום זאת השית עליו עונש של שנת מאסר אחת על נשיאת נשק. ערבי שני שנתפס עם פצצה ביום המאורעות וסירב למסור את הפצצה לשוטר, הוקל עונשו לשישה חודשי מאסר כי לא נסתרה טענתו שקיבל את הפצצה מיהודי ולא הייתה לו כוונה רעה.
הערות שוליים

1 2 3  מאורעות ב' נובמבר בירושלים, דואר היום, 4 בנובמבר 1921
↑  ליום ב' נובמבר, דואר היום, 1 בנובמבר 1921
1 2  מאורעות ב' בנובמבר בירושלים, דואר היום, 3 בנובמבר 1921
1 2  המאורעות ברובע היהודי, דואר היום, 7 בנובמבר 1921
↑  הודעה רשמית, דואר היום, 4 בנובמבר 1921
↑  בתוך העיר, דואר היום, 6 בנובמבר 1921
↑  אברהם מסנר
↑  אברהם מסנר ז"ל, דואר היום, 6 בנובמבר 1921
↑  אהרון אריה פריינד
↑  שמות הפצועים בבית החולים הדסה, דואר היום, 4 בנובמבר 1921
הפצועים השוכבים בביה"ח בקור חולים, דואר היום, 4 בנובמבר 1921
שמות הפצועים השוכבים בבתיהם, דואר היום, 4 בנובמבר 1921
↑  אספת הסוחרים בלשכת המסחר, דואר היום, 4 בנובמבר 1921
↑  ההחלטה בדבר הלווית הקדושים, דואר היום, 6 בנובמבר 1921
↑  הלווית הקדושים בירושלים, דואר היום, 6 בנובמבר 1921
↑  הודעה רשמית 3 בנובמבר 1921, דואר היום, 6 בנובמבר 1921
↑  תוצאות המשפטים של המשתתפים, דואר היום, 6 בנובמבר 1921
↑  היהודים האסורים, דואר היום, 8 בנובמבר 1921
↑  משפט הנאשמים במארעות ב' נובמבר, דואר היום, 23 בנובמבר 1921
↑  פסק הדין, דואר היום, 28 בנובמבר 1921
↑  נמוק משפטי, הארץ, 28 בנובמבר 1921
↑  במשפט, דואר היום, 29 בינואר 1922
מגזר כלכלי

המושג מגזר כלכלי (בלועזית: סקטור כלכלי) מתאר הקבצה של תחומי פעילות כלכלית בעלי מכנה משותף.
חלוקה נפוצה של הפעילות הכלכלית היא לשלושה מגזרים:
המגזר הציבורי: חלק הפעילות הכלכלית העוסק במתן השירותים הציבוריים לתושבים. מגזר זה כולל את הפעילות הנעשית על ידי המדינה, בתחומים כגון ביטחון, חינוך ורווחה, והפעילות הנעשית על ידי הרשויות מקומיות, בתחומים כגון ניקיון, חינוך ורווחה.
המגזר העסקי או המגזר הפרטי: כלל הגופים (חברות, שותפויות, עצמאים וכו') הפועל למטרות רווח.
המגזר השלישי: הפעילות הכוללת את הארגונים הפועלים ללא כוונת רווח (עמותות, חברות לתועלת הציבור ועוד) ואינם חלק ממוסדות המדינה והשלטון המקומי.
בעבר נהוג היה להתייחס בישראל למגזר נוסף במסגרת חלוקה זו, המגזר ההסתדרותי, שכלל את מפעלי ההסתדרות, בהם כאלה שפעלו למטרת רווח (חברת העובדים) וכאלה שפעלו ללא מטרת רווח (כגון הפועל). עם מכירת מרבית נכסיה של ההסתדרות בשנות ה-90 של המאה ה-20 פסקה ההתייחסות למגזר זה.
הפרטה מעבירה פעילות מהמגזר הציבורי למגזר העסקי (ולעיתים למגזר השלישי) ואילו הלאמה מעבירה פעילות בכיוון ההפוך.
הלשכה המרכזית לסטטיסטיקה לסטטיסטיקה מציגה חלוקה אחרת של המשק כולו למגזרים:
חברות לא-פיננסיות
חברות פיננסיות
ממשלה
מלכ"רים פרטיים
משקי בית כל חמשת המגזרים מייצגים את המשק כולו.
תאוריית שלושת המגזרים מחלקת את המשק למגזרים לפי מעגלי הייצור:
מגזר ראשוני: עוסק בהפקת חומרי גלם מהטבע, כגון חקלאות, כרייה ודיג.
מגזר שניוני: עוסק בהפיכת חומרי הגלם למוצרים כגון תעשייה ובנייה.
מגזר שלישוני: עוסק במתן שירותים לציבור.
ראו גם

מגזר ציבורי
מגזר השירותים
ענף כלכלי
הערות שוליים

↑  ניסים כהן ושלמה מזרחי, מבוא למינהל וניהול ציבורי, רעננה: האוניברסיטה הפתוחה, 2017
↑  מגזר ותת-מגזר, באתר הלשכה המרכזית לסטטיסטיקה
↑  Zoltan Kenessey. "The Primary, Secondary, Tertiary and Quaternary Sectors of  the Economy" (PDF). The Review of Income and Wealth.
| --- | --- |
בקרת זהויות :  GND: 4191554-9
מאטלי

| --- | --- |

 הופעה ראשונה:  "See-Saw To Arkansas" (בסדרה המצוירת Wacky Races)
 יוצרים:  איוואו טקאמוטו (אנ')
 גילום הדמות:  בילי וסט, דון מסיק, ג'ף ברגמן, סקוט אינס, ג'ו אלאסקי, לואיס מקלאוד 
 דיבוב:  דון מסיק (1968-1991;2020), סקוט אינס, בילי וסט (2000-הווה), ג'ף ברגמן, ג'ו אלאסקי, לואיס מקלאוד.
 מידע
 גזע:  כלב
 מין:  זכר
 מקצוע:  עושה דברו, co-driver
 אזרחות:  ארצות הברית 
 דמויות קשורות
 אויבים:  שאגי רוג'רס, דפני בלייק, סקובי דו, ולמה דינקלי, פרד ג'ונס, Cerberus, יוגי דב, Dusty, Rotten Robots, Blue Falcon, Cindy Bear, Dee Dee Skyes, Brian Crown, Top Cat, Boo-Boo Bear, Dynomutt, Ranger Smith, Huckleberry Hound, Falcon Force 
 
מאטלי (באנגלית: Muttley) הוא דמות בדיונית של כלב שנוצרה ב-1968 על ידי חברת האנה-ברברה. מאטלי, שדובב במקור על ידי דון מסיק. הוא הסיידקיק של הנבל המצויר דיק דסטרדלי (Dick Dastardly), והופיע איתו בסדרת הטלוויזיה Wacky Races משנת 1968 ובספין-אוף שלה משנת 1969, Dastardly and Muttley in Their Flying Machines. הדמות ידועה בעיקר בזכות צחוקה המרושע והצורב.
אפיונה של הדמות

מאטלי הופיע לראשונה ב-Wacky Races בשנת 1968, בתור הסיידקיק של הנבל הנוטה לתאונות דיק דסטרדלי. בעוד דיק נוצר כמקבילה של פרופסור גורל (Fate) מהסרט משנות השישים המירוץ הגדול, מאטלי שיקף את דמות הסרט של מקס מין. דסטרדלי ומאטלי צוותו יחד בסדרות שונות מאוחרות יותר של האנה-ברברה כנבלים משובשי דעת. כפי שהשם שלו מרמז, מאטלי הוא כלב מעורב, המזוהה בסגמנט המרוצים המטורפים "Dash to Delaware" כתערובת של כלב דם, כלב פוינטר, איירדייל טרייר וכלב ציד. במהלך הסדרה "Dastardly and Muttley in Their Flying Machines" בפרק "Sappy Birthday", מאטלי מציג לוח שנה שבו מסומן ה-16 באפריל כיום ההולדת שלו. בפרשנות אודיו עבור Dastardly and Muttley, המעצבים מעירים שהם ראו את צורתו של מאטלי כאיך היה נראה כלב אם הוא היה שואב אבק בסגנון טנק.
מאטלי לא ממש מדבר. הדוגמאות העיקריות שלו לדיבור הוא הסימן המסחרי בדמות של "צחקוק מצפצף" בדרך כלל על חשבונו של דיק, שלפעמים נוקם על ידי חבטה בראשו של מאטלי, מה שמוביל לרטינה רגשנית בחצי קול נגד דיק הלא סימפתי או הקשוח (לרוב תוך כדיי שהוא מוסיף במלמול "Snazza frazza rashin' fashin' Rick Rastardly!"). דון מסיק השתמש בעבר בצחוק הייחודי של מאטלי עבור אנטגוניסט חוזר של האקלברי הונד בדמות כלב שחור ולבן שנהנה להתנגד להאק הדוור, לוכד הכלבים, הברביקיו וכו'. מסיק השתמש באותו צחוק גם עבור דמותו של גריסוולד. פרק של חתול בצמרת ולאחר מכן עבור גרסה עוברית של מאטלי (שנקרא 'מוגר') המופיע בסרט "Hey There, It's Yogi Bear" משנת 1964 וכן עבור כלב אחר של האנה-ברברה, Precious Pupp, בשנת 1966. הוא גם ייעד אותו מחדש עבור החתול של אלכסנדרה קאבוט סבסטיאן בסדרה המצוירת "Josie and the Pussycats" ב-1970.
מאטלי, (שהפך מ"גוון כחלחל" ל"חום מאובק") לבש רק צווארון ב-Wacky Races, אבל ב-Dastardly ו-Muttley in Their Flying Machines, הוא לבש כובע טייסים וצעיף בסגנון מלחמת העולם הראשונה ושירת כאלוף הפלות יחד עם דסטרדלי ושני טייסים נוספים כחברים ב"טייסת הנשרים". בספין-אוף זה, הוא גם זכה במדליות רבות ודרש כל הזמן מדליות חדשות מדסטרדלי על ביצוע פקודותיו. באופן דומה, דסטרדלי קרע לעיתים קרובות מדליות מחזהו של מאטלי כעונש על חוסר יכולתיו. עם הצטרפותו לדסטרדלי ומאטלי במכונות המעופפות שלהם (Dastardly and Muttley in Their Flying Machines), השיג מאטלי את היכולת לעוף בקפיצות קצרות על ידי סיבוב זנבו כמו מדחף. מאטלי גם נהנה מקטע קצר משלו בסדרה "Magnificent Muttley" שם יעסוק בפנטזיות בסגנון וולטר מיטי. המעצבים שיערו שמאטלי היה פופולרי כשהמפיקים רצו לתת למטלי קצת זמן כדמות סולו.
מאטלי נגד מאמבלי (Muttley vs. Mumbly)

פרק זה טעון עריכה. אנא תרמו לוויקיפדיה .
מאטלי מבולבל לפעמים עם הכלב לוחם הפשע מאמבלי (Mumbly) מ-The Mumbly Cartoon Show. מאמבלי נראה דומה מאוד למאטלי והיה לו את אותו צחוק "מצפמף" אבל האוזניים שלהם היו שונות ומאמבלי היה בעל פרווה כחולה ולבש מעיל טרנץ'. מאוחר יותר הופיע מאמבלי כקפטן של Really Rottens הנבל ב-Laff-a-Lympics יחד עם שותפו, "The Dread Baron", שדומה לדיק דסטרדלי. ברון האימה (Dread Baron) ומאמבלי הופיעו מאוחר יותר בסרט הטלוויזיה "Yogi Bear and the Magical Flight of the Spruce Goose". לא ודאי מדוע מאמבלי הוכרז מחדש כנבל, וגם לא ידוע מדוע הוא ו-Dread Baron שימשו ככל הנראה כתחליפים ל-Dastardly ו-Mattley, במיוחד בסרט יוגי הדוב, היכן שפול ווינצ'ל דיבב את הברון במקום Dastardly (ובסצנה שבה מוצג המטוס של הברון שהתרסק, זה המטוס של דיק מDastardly and Muttley in Their Flying Machines עם ה-"D" בצד). בסיפור ההוא, מאמבלי השתמש פעם בזנבו כדי לעוף בדיוק כמו שמטלי עושה ב Dastardly and Muttley in Their Flying Machines. הסיבה המוצעת ביותר היא שהדמויות בWacky Races (כולל דסטרדלי ומאטלי) לא היו בבעלות מלאה של האנה-ברברה מכיוון שהתוכנית הייתה בהפקה משותפת עם Heatter-Quigley Productions. גרסה מוקדמת של הדמות של מאטלי/מאמבלי ופיעה בסרט העלילתי של האנה ברברה משנת 1964 "Hey There, It's Yogi Bear!". אב הטיפוס לדמות הזו של מאטלי ("Mugger") הוא כלב מרושע עם קרקס נודד שיש לו נטייה לנשוך את הבעלים שלו ברגל. ייתכן שהדמות קיבלה השראה גם מ-"Precious Pupp" של The Atom Ant Show, שהיה ידוע בכך שצחק באותו אופן. מאטלי והאדון שלו חזרו במשחק הווידאו Wacky Races עם בילי ווסט שדובב את קולו של הכלב.
הערות שוליים

1 2  George W. Woolery, Children's television, the first thirty-five years, 1946-1981, Metuchen, N.J. : Scarecrow Press, 1983
↑  Jeff Rovin, The illustrated encyclopedia of cartoon animals, Prentice Hall Press, 1991
1 2  Dastardly and Muttley in Their Flying Machines audio commentary by Designers Iwao Takamoto and Jerry Eisenberg, and Warner Bros. Animation Scott Axley and Scott Jeralds (DVD). Vol. 3.
1 2 3  https://books.google.co.il/books?id=00B68sB1-CkC&pg=PA121&redir_esc=y#v=onepage&q&f=false
↑  David Hofstede, 5000 Episodes And No Commercials: The Ultimate Guide to TV Shows on Dvd 2007, Watson-Guptill Publications, Incorporated, 2006. (באנגלית)
↑  The Big Cartoon DataBase, Hey There, It's Yogi Bear (Hanna-Barbera Studios), Big Cartoon DataBase (BCDB) (באנגלית)
מדיה וקבצים בנושא  בוויקישיתוף
לורנס אלמה-טדמה

| --- | --- |

דיוקנו ב-1870
 לידה:  8 בינואר 1836 דרונריפ, פריסלנד (צפון הולנד)
 פטירה:  25 ביוני 1912 (בגיל 76) ויסבאדן, הקיסרות הגרמנית
 שם לידה:  Lourens Alma Tadema 
 מקום קבורה:  קתדרלת סנט פול בלונדון 
 לאום:  בריטי
 מקום לימודים:  האקדמיה המלכותית לאמנויות היפות של אנטוורפן 
 תקופת הפעילות:  1851–1912 (כ־61 שנים) 
 תחום יצירה:  ציור
 זרם באמנות:  ריאליזם
 הושפע על ידי:  פרה-רפאליטים
 השפיע על:  ג'ון קולייר
 יצירות ידועות:  ורדי אלאגבאלוס, אביב, נשות אמפיסה, Unconscious Rivals 
 פרסים והוקרה:  מדליית הזהב המלכותית (1906)  מסדר לאופולד  מסדר מיכאל הקדוש  מסדר ההצטיינות  אביר בלגיון הכבוד  אות מסדר ההצטיינות במדעים ואמנויות של גרמניה  Knight Bachelor  פור לה מריט 
 בן או בת זוג:  לאורה תרזה אלמה-טדמה  [Marie] Pauline Gressin 
 צאצאים:  לורנס אלמה-טדמה, אנה אלמה-טדמה 
 
סר לורנס אלמה-טדמה (Lawrence Alma-Tadema;‏ 8 בינואר 1836 – 25 ביוני 1912) היה צייר יליד הולנד שהתאזרח בבריטניה ב-1870. סגנונו, המאפיין את התקופה הוויקטוריאנית, היה ריאליסטי ומקורב לסגנון הפרה-רפאליטים. נושאי ציוריו הם לרוב היסטוריים וסובבים סביב אירועים מרומא העתיקה וממצרים העתיקה, תוך הטמעת ידע ומחקר היסטורי, ארכאולוגי ואדריכלי לשם דיוק בפרטים. אף על פי שבימי חייו היה צייר נודע, הפכו יצירותיו למיושנות זמן קצר לאחר מותו, עקב עליית אמנות המאה ה-20.
סגנון ורלוונטיות

אחד ממאפייני סגנונו הוא הריאליזם בו מצוירים חומרים, בעיקר שיש ואבנים אחרות וכן בדים, פרחים, מתכות וחומרים אחרים. צבעיו העשירים שואבים ממסורת הציור הפלמי. ציוריו היו פופולריים והתאימו לאופן בו ביקש בציבור הוויקטוריאני לראות אמנות, בהירה, מדויקת ומהנה בה מאכלסים אנשים נאים אירועים היסטוריים קלאסיים, תוך התייחסות למחקר והידע הארכאולוגי.
בשנותיו האחרונות של אלמה-טדמה הפך סגנון זה לבלתי רלוונטי, עם עלייתם של סגנונות כמו הפוסט אימפרסיוניזם, הפוטוריזם, הפוביזם והפוטוריזם וציירים כגוגן, מאטיס ופיקאסו.
רק בשנת 1962 ערך סוכן האמנות רוברט איזקסון בניו יורק תערוכה ראשונה מיצירותיו מאז מותו. בהמשך, עם התגברות ההתעניינות בתקופה הוויקטוריאנית, עלתה קרנו בקרב אספנים וחוקרים. ב-4 בנובמבר 2010 נמכרה יצירתו "מציאת משה" במכירה פומבית בבית המכירות סותבי'ס ב-35,922,500 דולר אמריקני וקבע שיא חדש ליצירה מהתקופה הוויקטוריאנית (לאחר שלא הצליח להימכר במחיר פתיחה של 252 לירה שטרלינג במכירה פומבית ב-1960).
הערות שוליים

↑  המהדורה האנגלית, Lorenz Alma Tadema: His Life and Works, ראתה אור ב-1886
↑  Henrietta Rae (Mrs. Ernest Normand) : Fish, Arthur : Free Download, Borrow, and Streaming, Internet Archive (באנגלית)
↑  Grace Glueck (19 November 1998). "Robert Isaacson, 71: Dealer in French, English Art". The Day (New London). New York Times News Service. pp. B8. Retrieved 30 May 2013.
↑  דף היצירה
| --- | --- |
בקרת זהויות :  NLI: 987007279710905171  PLWABN: 9810586584705606  AAG: 473  AGSA: 2676  BIBSYS: 90570683  BNE: XX994730  BnF: cb122555383 (data)  BPN: 05754720  CiNii: DA06049782  GND: 119004305  ISNI: 0000 0000 8148 3905  LCCN: n79060123  MusicBrainz: 12b37c03-7333-4cf8-a993-e14b1975d44d  NDL: 00462202  NGV: 806  NKC: xx0237867  NLA: 35889512  NTA: 070031487  PIC: 7291  RERO: 02-A005497163  RKD: 1272  SELIBR: 35106  SNAC: w65m6c29  SUDOC: 031316999  Trove: 1133083  ULAN: 500008100  VcBA: 495/109357  VIAF: 68986036   WorldCat (עם VIAF): 68986036 
"חינוך ילדיו של המלך כלוביס", 1861
"ורדי אלאגבאלוס", 1888. אלמה-טדמה צייר את הציור במשך ארבעה חודשים בחורף וביקש שיביאו לו אספקה שוטפת של ורדים טריים מהריביירה הצרפתית, על מנת לדייק בציור הפרחים
מציאת משה, 1904
מצבת קברו בקתדרלת סנט פול בלונדון
מאטמן & רובין

טיילור סוויפט, שהוציאה את האלבום 1989, שהופק בחלקו על ידי הצמד.
מאטמן & רובין (באנגלית: Mattman & Robin) הם צמד של פזמונאים שוודים, שעוסקים בכתיבת שירים והפקה מוזיקלית. הצוות מורכב ממטיאס פר לרסון ורובין לנארט פרדריקסון.
הצלחה מסחרית

בשנת 2016 הוא זכה בפרס גראמי לאלבום השנה על הפקתו המשותפת באלבום האולפן החמישי 1989 של הזמרת והיוצרת האמריקאית טיילור סוויפט. נכון ל-8 במרץ 2015, עקף האלבום את המכירות המצטברות של שני האלבומים הקודמים של סוויפט, בארצות הברית, עם יותר מ-4.5 מיליון עותקים נמכרים.
הסינגל הראשון מתוך האלבום, "Shake It Off" יצא ב-18 באוגוסט 2014. הוא דורג במקום הראשון במצעד הפזמונים האמריקאי בילבורד הוט 100, והפך לשיר השני של סוויפט שמגיע למקום הראשון במצעד זה. הסינגל השני מתוך האלבום, "Blank Space" יצא ב-10 בנובמבר וגם הוא הגיע למקום הראשון במצעד הבילבוד הוט 100. הסינגל השלישי מתוך האלבום הוא השיר "Style" שהגיע למקום ה-6 בבילבורד הוט 100. הסינגל הרביעי מתוך האלבום, "Bad Blood", כלל שיתוף פעולה עם הראפר קנדריק לאמאר והגיע גם כן למקום הראשון במצעד הבילבורד הוט 100.
בשנת 2016 הם זכו ב"פרס הגדול" בטקס פרסי הפופ של דניז.
הערות שוליים

↑  Fennessey, Sean (18 במאי 2016). "Dark Knights: Meet Mattman & Robin, Pop Music's New Hidden Overlords". The Ringer. נבדק ב-23 בדצמבר 2018. {{cite web}}:  (עזרה)
↑  "Mattman & Robin". The Recording Academy. נבדק ב-23 בדצמבר 2018. {{cite web}}:  (עזרה)
↑  "Mattman & Robin". dennizpopawards.com. נבדק ב-2 בפברואר 2018. {{cite web}}:  (עזרה)
| --- | --- |
בקרת זהויות :  MusicBrainz: b0460354-68e9-4a13-a237-488edea254ff
כוח אחיזה

כֹּחַ אֲחִיזָה (באנגלית: Grip Force או Grip Strength) - הכוח אשר מופעל על ידי כף היד על משטח אחיזה, ידית או עצם כלשהו. כוח זה מופעל למטרות שונות, כולל משיכת או דחיפת עצמים, אך גם למטרות חברתיות כגון ברכת שלום באמצעות לחיצת יד. קיימת הבחנה בין אחיזת כוח (power-grip) לבין אחיזת דיוק (precision-handling), כאשר אחיזת כוח מיועדת לתפעול יעיל במרחב של העצם האחוז ביד, בעוד שאחיזת דיוק מאפשרת לתפעול עדין של עצם סביב מערכת הצירים שלו-עצמו. הבחנה זו נתמכת על ידי ממצאים מדימות מוחי. הבחנה נוספת קיימת ביחס לשליטה המודעת על כוח האחיזה. על פי הבחנה זו, לכוח האחיזה קיימים רכיב רצוני ורכיב אוטומטי, שאינו רצוני, כאשר שני הרכיבים פועלים באופן עצמאי זה מזה.
כוח האחיזה מושפע מגורמים שונים באדם, כולל הבדלים בין-אישיים (כגון מין, גיל, יד דומיננטית) וגורמים תלויי מצב (כגון חשיפה לגירויים שונים, עומס קוגניטיבי ודחק).
דינמומטר, אשר משמש למדידת כוח אחיזה
כוח האחיזה משמש כמדד לכוח גופני בבעלי חיים ובאדם. משמעותי במיוחד עבור ספורטאים בתחומים שונים, כגון טיפוס, הרמת משקולות וסייף, כמו גם עבור אמנויות לחימה ועבור עבודה עם כלי יד.
הבדלים בין-אישיים

להבדלים בין-אישיים יש השפעה מכרעת על כוח האחיזה בבני אדם. בין גורמים אלה נכללים מין, גיל ויד דומיננטית.
הבדלים בין-אישיים > התפלגות באוכלוסייה

בדיקות של התפלגות כוח האחיזה המרבי באוכלוסייה הכללית גילו דפוסים של פונקציה מעריכית יורדת לאורך זמן הלחיצה. במחקרים אשר בדקו את התפלגות כוח האחיזה בקרב אוכלוסיות רבות ברחבי העולם נמצאה התפלגות נורמלית (סיכום המחקרים בטבלה).
| # | מדינה | מספר גברים | מספר נשים | גיל | חוקרים |
| --- | --- | --- | --- | --- | --- |
| 1. | פינלנד | 180 | 0 |  | Viitasalo, Era, Leskinen & Heikkinen, 1985 |
| 2. | בריטניה | 359 | 561 | מעל 65 | Bassey & Harries, 1993 |
| 3. | הודו | 0 | 95 |  | Nag, Nag & Desai, 2003 |
| 4. | ארצות הברית ובריטניה | 140 | 560 | ממוצע 69 | Dominick, Jordan, Renner & Kraus, 2005 |
| 5. | פורטוגל | 157 | 157 | 18-96 | Matos, Tavares & Amaral, 2007 |
| 6. | קנדה | 19 | 20 | 65-85 | Tarnopolsky et al., 2007 |
| 7. | שוודיה | 1,139,963 | 0 |  | Silventoinen et al., 2008 |
| 8. | אוסטרליה | 1314 | 1315 | מעל 20 | Massy-Westropp et al., 2011 |
| 9. | טורקיה | 92 | 73 | 18-30 | Cakit, Durgun, Cetik & Yoldas, 2012 |
הבדלים בין-אישיים > נשים וגברים

כוח אחיזה המרבי אצל גברים גדול יותר מאשר אצל נשים, מעבר לקוטר הידית ומעבר לגיל.
הבדלים בין-אישיים > כוח אחיזה וגיל

נמצא כי כוח האחיזה המרבי, בכל אחת מהידיים, עולה עם הגיל עד לשיא סביב גילאי ה-30, אז מתחיל כוח האחיזה להחלש בהדרגה, עבור נשים וגברים כאחד.
הבדלים בין-אישיים > יד דומיננטית

לדומיננטיות של היד יש השפעה על היחס בין כוח האחיזה המרבי בין היד הדומיננטית לבין היד שאינה דומיננטית. לבעלי יד ימין דומיננטית יתרון של כ-10% בכוח האחיזה ביד ימין ביחס ליד שמאל, אולם בקרב בעלי יד שמאל דומיננטית אין הבדל בכוח האחיזה המרבי בין שתי הידיים.
השפעות תלויות מצב

מגוון גורמים חיצוניים לאדם נמצאו כבעלי פוטנציאל השפעה על כוח האחיזה. בין גורמים אלה נכללים גורמים הקשורים בעבודה באמצעות הידיים, פעולות הטרמה וכן משוב חזותי ועידוד. בנוסף, נמצאה השפעה על כוח האחיזה למצבים קוגניטיביים-רגשיים שונים ובייחוד לעומס קוגניטיבי ולדחק.
השפעות תלויות מצב > הטרמה

להטרמה מסוגים שונים נמצאה השפעה על כוח האחיזה, כולל הטרמה של צבע (כולל השפעה של רמת הבהירות), מוזיקה (ממריצה / מרדימה) והצגת מספר.
השפעות תלויות מצב > עבודה ידנית

עבודה באמצעות כלים ואמצעים אחרים אשר נאחזים באמצעות הידיים מושפעת מכוח האחיזה, אך גם משפיעה עליו. עטיית כפפות עבודה מפחיתה את כוח האחיזה המרבי בכ-10%-29%. משימות חזרתיות (אשר מאפיינות עבודה בעזרת כלים באחיזה ידנית) מפחיתות את כוח האחיזה. לקוטר הידית ישנה השפעה על כוח האחיזה, אך אין הסכמה בנוגע לקוטר האופטימלי להפקת כוח האחיזה המרבי, כאשר טווח הקטרים נע בין 1.25 ס"מ ל־3.81 ס"מ. ממצאים מעידים על קשר בצורת U הפוך ביחס בין קוטר הידית ואורך כף היד, כאשר כוח האחיזה המרבי נמדד על גבי ידית בקוטר שגודלו 17.9% מאורך כף היד של האדם.
השפעות תלויות מצב > השפעות ביוכימיות

שינויים ביוכימיים עשויים להשפיע על כוח האחיזה. בין שינויים אלה נמנים מתן טסטוסטרון (אשר מגביר כוח אחיזה אצל גברים), עוררות מינית (אשר מקטינה כוח אחיזה אצל גברים), ועוררות בעת התכוננות לפעולה (אשר מגבירה כוח אחיזה אצל שחיינים). עם זאת, בניגוד למצופה, לא נמצאו ראיות להשפעת קפאין על כוח האחיזה.
השפעות תלויות מצב > עומס קוגניטיבי ודחק

לעומס קוגניטיבי וללחץ פסיכולוגי (דחק) יש השפעה על כוח האחיזה. ממצאים ממחקרים נוירוארגונומיים ופסיכופיזיולוגיים בסביבות שונות ותוך כדי ביצוע משימות מגוונות מעידים על קשר זה (המחקרים הרלוונטיים מופיעים בטבלה), אשר מניח את הבסיס המדעי למדד פיזיולוגי-התנהגותי לדחק ולעומס קוגניטיבי על פי כוח האחיזה.
| # | משימה | סביבה | משטח אחיזה נמדד | גירוי | מצב (עומס קוגניטיבי / דחק) | מדד שכנגדו תוקף המצב | חוקרים |
| --- | --- | --- | --- | --- | --- | --- | --- |
| 1. | עריכת טקסט | מעבדה | עכבר מחשב | לחץ זמן, התגרות מילולית | עומס קוגניטיבי | לחץ דם, דופק, שונות קצב לב | Wahlström et al., 2002 |
| 2. | עקיבה אחר מטרה | מעבדה | עכבר מחשב | לחץ זמן, משוב על ביצוע | עומס קוגניטיבי | מתח שרירים | Visser et al., 2004 |
| 3. | פתרון בעיות מתימטיות, זיהוי אותות קוליים | מעבדה | עכבר מחשב | לחץ זמן, כפל משימות | עומס קוגניטיבי | מוליכות עור, קוטר אישון, דופק | Liao et al., 2006 |
| 4. | עקיבה אחר מטרה, משימה משנית (ניטור) | מעבדה | ג'ויסטיק | תגמול תלוי ביצוע | דחק | מוליכות עור, דיווח עצמי | Wagner et al., 2015 |
| 5. | עקיבה אחר מטרה, משימה משנית (ניטור) | מעבדה | ג'ויסטיק | תגמול תלוי ביצוע | דחק |  | Botzer et al., 2021 |
| 6. | בלימת רכב נוסע | כביש | הגה | בלימה במהירות ומרחק נתונים | דחק | דופק, שונות קצב לב | Sahar et al., 2021 |
| 7. | למידת משחק "אסטרואידים" | מעבדה | ג'ויסטיק | רמת קושי (מהירות אסטרואידים), משוב על ביצוע | עומס קוגניטיבי | דופק | Sahar et al., 2022 |
| 8. | נהיגה בסימולטור, נהיגה ברכב נשלט מרחוק | מעבדה | הגה | הולך רגל חוצה (ללא הודעה מוקדמת, בשני מרחקים שונים), מצב נהיגה (סימולציה / נהיגה מרחוק) | דחק | מוליכות עור | Sahar et al., 2023 |
כוח אחיזה וביצוע

ישנו קשר בין כוח האחיזה לבין הביצוע במשימות שונות אשר מצריכות אחיזה ידנית. בחתירה, מתוך שמונה ממדי כוח גופני, נמצא מתאם רק בין כוח האחיזה לבין הביצוע במשימה. הפעלה ממושכת של כוח האחיזה גורמת לירידה זמנית בטווח התנועה האפשרי של שורש כף היד והזרוע, אשר עלולה להוביל לירידה בביצועים במשימות פסיכומוטוריות מורכבות. עם זאת, במטלות של עקיבה אחר מטרה נמצא קשר חיובי בין הביצוע לבין כוח האחיזה.
שימוש במידע על רמת הדחק, על פי מדידת כוח האחיזה, נמצא כיעיל בשיפור ביצועי למידה, כיישום בתחום האוטומציה האדפטיבית.
ראו גם

יד דומיננטית
פעולה פסיכומוטורית
נוירוארגונומיה
אוטומציה אדפטיבית
פסיכופיזיולוגיה
לאופולד גודובסקי

| --- | --- |

צילום  משנת 1935 מאת הצלם קארל ואן וכטן
 לידה:  13 בפברואר 1870 ז'וסלה, ליטא, אז בפולין הקונגרסאית, האימפריה הרוסית 
 פטירה:  21 בנובמבר 1938 (בגיל 68) מנהטן, ארצות הברית 
 מקום קבורה:  Temple Israel Cemetery 
 מוקד פעילות:  שיקגו 
 מקום לימודים:  האוניברסיטה לאמנויות בברלין, האוניברסיטה לאמנויות בברלין 
 סוגה:  מוזיקה קלאסית 
 שפה מועדפת:  ליטאית 
 כלי נגינה:  פסנתר 
 צאצאים:  לאופולד גודובסקי הבן 
 פרופיל ב-IMDb
 
לאופולד גודובסקי (באנגלית: Leopold Godowsky;‏ 13 בפברואר 1870 – 21 בנובמבר 1938) היה פסנתרן וירטואוז, מלחין ומורה אמריקאי, יהודי יליד ליטא (אז חלק מהאימפריה הרוסית).